《祷雨》
宋代·胡寅

久閟天公泽，焦然品汇情。
遏云虹屡饮，击海电空明。
祷祀山川虹，薰修道释并。
帝心终闵物，国力未休兵。
帽覆乌龙顶，军移黑蚁营。
乍看云叶密，遥想浪花平。
早熟搀先刈，高荒趁晚耕。
归逋庭少讼，交润水无争。
喜气连城洽，余波集浍盈。
焦心重自展，荷叶密相倾。
菊映兰兼茂，松连竹共清。
杯觞初料理，书帙尚纵横。
欲赋田园乐，犹惭组绶萦。
隐沦千古重，名利一丝轻。
钓客风流远，农师局次生。
庶几逃责罚，户户有坻京。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。